open-index/open-wikipedia-markdown huggingface dataset:
Ίκαρος Χαλκίδας

Ο **Ίκαρος Χαλκίδας** ήταν ελληνικός αθλητικός σύλλογος που δραστηριοποιούνταν στην περιοχή της Χαλκίδας Εύβοιας, όπου και βρίσκεται η έδρα του, το Δημοτικό Αθλητικό Κέντρο Κανήθου *«Τάσος Καμπούρης»*. Επίσημα χρώματά του ήταν το μπλε, το κόκκινο και το λευκό και στο έμβλημά του είναι η καλωδιωτή γέφυρα της Χαλκίδας. Επίσημο έτος ίδρυσής του είναι το 2013, αν και ουσιαστικά αποτελεί το επαγγελματικό ανδρικό τμήμα καλαθοσφαίρισης (υπό τη νομική μορφή Κ.Α.Ε.) της Α.Ε. Ίκαρος Καλλιθέας (ιδρ. 1991).

## Τμήμα καλαθοσφαίρισης ανδρών
### Ιστορική αναδρομή

Τη χρονιά πριν τη μεταφορά της έδρας του στη Χαλκίδα, 2012-13, ο Ίκαρος Καλλιθέας (ως Κ.Α.Ε.) συμμετείχε στο Πρωτάθλημα της Α1 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 7η θέση της τελικής βαθμολογίας. Μετά τη λήξη της χρονιάς, κρίθηκε απαραίτητο να πραγματοποιηθούν έργα ανακαίνισης στο Κλειστό Δημοτικό Γυμναστήριο *«Έσπερος»* στην Καλλιθέα, το οποίο χρησιμοποιούσε ο σύλλογος - ανάμεσα σε άλλες ομάδες του Δήμου - ως έδρα, καθώς δεν πληρούσε τα ελάχιστα κριτήρια του Ε.Σ.Α.Κ.Ε. για έδρες ομάδων της κορυφαίας εθνικής κατηγορίας. Εφόσον κάτι τέτοιο δε συνέβη ποτέ, η Κ.Α.Ε. κλήθηκε να βρεθεί νέα έδρα, ερχόμενη τελικά σε συμφωνία με το Δήμο Χαλκιδέων.

Κατ' επέκταση η επαγγελματική Κ.Α.Ε. μετακόμισε στην Εύβοια, ενώ ο Ερασιτέχνης Ίκαρος συνέχισε τη λειτουργία των τμημάτων υποδομής στην Καλλιθέα.

### Αγωνιστική περίοδος 2013–2014
Κατά την τρέχουσα αγωνιστική περίοδο, 2013-14, ο Ίκαρος Χαλκίδας, υπό τη χορηγική ονομασία **Ίκαρος Χαλκίδας Lucy Hotel**, αγωνίστηκε στο Πρωτάθλημα της Α1 Εθνικής Κατηγορίας που διοργανώνει ο Ε.Σ.Α.Κ.Ε.. 

Στο θεσμό του Κυπέλλου Ελλάδος συμμετείχε σε δύο αγώνες, γνωρίζοντας τον αποκλεισμό στη 2η Αγωνιστική της Β' Φάσης κατόπιν ήττας από τον Ηλυσιακό με σκορ 97-87.

Έδρα του συλλόγου ήταν το Δημοτικό Αθλητικό Κέντρο Κανήθου *«Τάσος Καμπούρης»*, χωρητικότητας 1.120 θεατών. Πρόεδρος του συλλόγου είναι ο Δημήτρης Παπαδόπουλος. Καθήκοντα πρώτου προπονητή διατηρεί ο Θανάσης Γιαπλές από το Φεβρουάριο του 2014. Το ρόστερ του Ικάρου Χαλκίδας για την περίοδο 2013-14 συνθέτουν οι ακόλουθοι αθλητές:



## Παραπομπές


## Εξωτερικοί σύνδεσμοι

* Ίκαρος Χαλκίδας, επίσημος ιστότοπος.
* Δημοτικό Αθλητικό Κέντρο Κανήθου Τάσος Καμπούρης, πληροφορίες στον ιστότοπο Stadia.gr.

Κατηγορία:Αθλητικοί σύλλογοι Εύβοιας
Κατηγορία:Ιδρύσεις αθλητικών συλλόγων το 2013
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Σ.Ε.
Κατηγορία:Χαλκίδα
Κατηγορία:Ιδρύσεις ομάδων καλαθοσφαίρισης το 2013
Edinburgh Encyclopaedia

Η ***Edinburgh Encyclopædia*** (εγκυκλοπαίδεια του Εδιμβούργου) ήταν εγκυκλοπαίδεια 18 τόμων, έντυπη και δημοσιευμένη από τον Ουίλιαμ Μπλάκγουντ (William Blackwood) σε έκδοση του Ντέιβιντ Μπριούστερ (David Brewster) από το 1808 έως το 1830. Όντας ανταγωνιστική της *[[Encyclopædia Britannica]]* που εκδιδόταν επίσης στο Εδιμβούργο η *Edinburgh Encyclopaedia* θεωρείται γενικά δυνατότερη σε επιστημονικά ζητήματα, και τα περισσότερα επιστημονικά λήμματα γράφτηκαν από τον ίδιο τον εκδότη.

## Συνεισφορές
Άλλοι συνεισφέροντες στην εγκυκλοπαίδεια ήταν οι Άνταμ Αντερσον, Τσαρλς Μπάμπατζ, Τόμας Καρλάιλ Ρόμπερτ Γκόρντον, Ρόμπερτ Έντμοντ Γκραντ, Τζον Λέσλι,, Χέντρι Λίστον, Τζον Γκίμπσον Λόκχαρτ και ο Τόμας Τέλφορντ.

Το 1815 ο Ουΐλιαμ Έλφορντ Λιτς δημοσίευσε την πρώτη βιβλιογραφία εντομολογίας στην *Edinburgh Encyclopædia*.

Οι Joseph Parker της Φιλαδέλφεια και Whiting & Watson της Νέας Υόρκης εκτύπωσαν τις αμερικανικές εκδόσεις, και τις δύο το 1832.

Ο κατάλογος των μεγαλύτερων συνεισφορών, με αναφορές στα σχετικά λήμματα, δημοσιεύτηκε το 1830.

## Σημειώσεις παραπομπές


## Online ανάγνωση
* 
** Τομ.1 A to Anatomy
** Τομ.3 Astrophanometer to Bosworth
** Τομ.4 Botany to Browne
** Τομ.5 Brown to Cheltenham
** Τομ.6 Chemistry to Columbo
** Τομ.8 Divination to England
** Τομ.9 England to Fruit
** Τομ.10 Fuci to Herodotus
** Τομ.11 Herpetology to Ilay
** Τομ.12 Ilchester to Light
** Τομ.13 Lighthouse to Medicine
** Τομ.14 Medicine to Muscat
** Τομ.17 Polar Regions to Scotland

* 

Κατηγορία:Εγκυκλοπαίδειες
Σλοβακικές προεδρικές εκλογές (2014)

**Προεδρικές εκλογές** διεξήχθησαν στη Σλοβακία στις 15 Μαρτίου 2014, με το δεύτερο γύρο να διεξάγεται στις 29 Μαρτίου 2014. Ο εν ενεργεία πρόεδρος Ιβάν Γκασπάροβιτς υπηρέτησε τη δεύτερη και τελευταία του θητεία τη χρονιά αυτή, καθώς το Σύνταγμα της Σλοβακίας επιτρέπει το μέγιστο αριθμό 2 συνεχόμενων προεδρικών θητειών.

Στον πρώτο γύρο δεν υπήρχε κάποιος υποψήφιος που να εξασφαλίσει την απαιτούμενη πλειοψηφία για να εκλεγεί πρόεδρος. Ο Ρόμπερτ Φίτσο και ο Αντρέι Κίσκα προκρίθηκαν στο δεύτερο γύρο. Στις 29 Μαρτίου 2014 ο Κίσκα αναδείχθηκε νικητής των εκλογών, κερδίζοντας ποσοστό 59,38% των ψήφων στο δεύτερο γύρο έναντι 40,61% για το Φίτσο.

Η ορκωμοσία του νέου προέδρου έγινε στις 15 Ιουνίου.

## Αποτελέσματα

**Πρόεδρος, 15 και 29 Μαρτίου 2014**
|-
!style="background-color:#E9E9E9" rowspan="2" align=left valign=center|Υποψήφιοι και κόμματα στα οποία πρόσκεινται
!style="background-color:#E9E9E9" colspan="2" align=center valign=top|1ος γύρος
!style="background-color:#E9E9E9" colspan="2" align=center valign=top|2ος γύρος
|-
!style="background-color:#E9E9E9" align=center |Ψήφοι
!style="background-color:#E9E9E9" align=center |%
!style="background-color:#E9E9E9" align=center |Ψήφοι
!style="background-color:#E9E9E9" align=center |%
|-
|align=left|Ρόμπερτ Φίτσο (Smer)
|align="right" | 531.919
|align="right" | 28,0
|align="right" | 893.841
|align="right" | 40,61
|-
|align=left|Αντρέι Κίσκα (Ανεξάρτητος)
|align="right" | 455.996
|align="right" | 24,0
|align="right" | 1.307.065
|align="right" | 59,38
|-
|align=left|Ράντοσλαβ Προχάσκα (Ανεξάρτητος)
|align="right" | 403.548
|align="right" | 21,2
| style="vertical-align:top;" colspan="2" rowspan="12"|&nbsp;
|-
|align=left|Μίλαν Κνάζκο (Ανεξάρτητος)
|align="right" | 244.401
|align="right" | 12,9
|-
|align=left|Γκιούλα Μπάρντος (SMK–MKP)
|align="right" | 97.035
|align="right" | 5,1
|-
|align=left|Πάβολ Χρουσόβσκι (KDH, SDKÚ–DS, Most)
|align="right" | 63.298
|align="right" | 3,3
|-
|align=left|Έλενα Μεζένσκα (Ανεξάρτητη)
|align="right" | 45.180
|align="right" | 2,4
|-
|align=left|Γιάν Γιουρίστα (KSS)
|align="right" | 12.209
|align="right" | 0,6
|-
|align=left|Γιάν Τσαρνογκούρσκι (Ανεξάρτητος)
|align="right" | 12.207
|align="right" | 0,6
|-
|align=left|Βίλιαμ Φίσερ (Ανεξάρτητος)
|align="right" | 9.514
|align="right" | 0,5
|-
|align=left|Γιοζεφ Μπέχιλ (Ανεξάρτητος)
|align="right" | 9.126
|align="right" | 0,5
|-
|align=left|Μίλαν Μέλνικ (Ανεξάρτητος)
|align="right" | 7.678
|align="right" | 0,4
|-
|align=left|Γιόζεφ Σίμκο (SMS)
|align="right" | 4.674
|align="right" | 0,2
|-
|align=left|Στανισλάβ Μαρτίντσκο (KOS)
|align="right" | 2.547
|align="right" | 0,1
|-
|align=left style="background-color:#E9E9E9"|Σύνολο (συμμετοχή 43,40% / 50,48% )
|width="75" align="right" style="background-color:#E9E9E9"|1.899.332
|width="30" align="right" style="background-color:#E9E9E9"|100,00
|width="75" align="right" style="background-color:#E9E9E9"|2.200.906
|width="30" align="right" style="background-color:#E9E9E9"|100,00
|-
|colspan="5"|Πηγές: statistics.sk
|}

## Παραπομπές


2014 προεδρικες εκλογες
Κατηγορία:Εκλογές του 2014
Άγιος Θεράπων Λεμεσού

Ο **Άγιος Θεράπων** είναι κοινότητα της επαρχίας Λεμεσού στην Κύπρο.

## Τοποθεσία
Ο Άγιος Θεράπων βρίσκεται στην οροσειρά του Τροόδους. Είναι κτισμένο σε υψόμετρο 570 μέτρων. Ανήκει στη γεωγραφική περιφέρεια των κρασοχωριών. Στα νότια συνορεύει με τις Πάνω Κυβίδες, τις Κάτω Κυβίδες και με την κοινότητα Σούνι-Ζανατζιά, στα βορειοδυτικά με τον Άγιο Αμβρόσιο, στα δυτικά και νοτιοδυτικά με το Βουνί, στα ανατολικά και νοτιανατολικά με τη Λόφου και στα βορειοανατολικά με την Άλασσα.

## Ιστορία
Σύμφωνα με τον Λουί ντε Μας Λατρί, το χωριό το 1461 άνηκε σε έναν φεουδάρχη με την ονομασία Πέτρος Ποδοκατόρου. Στην περιοχή του χωριού και συγκεκριμένα στον χώρο που βρίσκεται το αγίασμα και η εκκλησία του Αγίου Θεράποντα, ασκήτεψε ο ίδιος ο άγιος, από τον οποίο το χωριό πήρε την ονομασία του.

## Φυσικό περιβάλλον
Το ανάγλυφο της περιοχής είναι λοφώδες, διαμελισμένο από βαθιά ρυάκια. Από την περιοχή περνάει ο Κρυός ποταμός. Στις άγονες και ακαλλιέργητες εκτάσεις φυτρώνει πλούσια φυσική βλάστηση με ασπάλαθο, μοσφιλιές, τρεμιθιές και θυμάρι.

Η κύρια γεωργική ασχολία των κατοίκων του χωριού για δεκαετίες είναι η αμπελοκαλλιέργεια, η οποία καταλαμβάνει το μεγαλύτερο μέρος της καλλιεργήσιμης γης του χωριού. Η καλλιέργεια των αμπελιών ευνοείται από τη σύσταση του εδάφους και από τις κλιματολογικές συνθήκες της περιοχής. Οι κύριες ποικιλίες παραγωγής ήταν το μαύρο σταφύλι, η σουλτανίνη, η μαλάγα και το καρδινάλιο. Στη σύγχρονη εποχή καλλιεργούνται και καινούριες ποικιλίες.

Επιπρόσθετα, στο χωριό ευδοκιμούν οπωροφόρα δέντρα (π.χ. ελιές και χαρουπιές), εσπεριδοειδή και λαχανικά.

## Αρχιτεκτονική
Στο χωριό επικρατεί η λαϊκή αρχιτεκτονική. Οι πλείστοι δρόμοι είναι στρωμένοι με χαλίκια ή είναι πλακόστρωτοι. Σημαντικές από αρχιτεκτονικής άποψης είναι οι βότες, ένας είδος οικοδομής. Το ισόγειο των οικοδομών αυτών είναι μια καμαροσκέπαστη αίθουσα που χρησιμοποιείται ως αποθήκη για πιθάρια, κρασί ή ως σταύλος ζώων, ενώ στο πάνω από αυτή την αίθουσα κτίζεται με τοπική πέτρα το ανώγι για τη διαμονή των ιδιοκτητών.

## Εκκλησίες και εξωκλήσια
Στο χωριό υπάρχει μια εκκλησία και οκτώ εξωκλήσια. Η εκκλησία είναι αφιερωμένη στον Άγιο Θεράποντα. Η κατασκευή της άρχισε το 1816 και ολοκληρώθηκε το 1880.

Τα εξωκλήσια του χωριού είναι: εξωκλήσι Αγίου Θεράποντα, εξωκλήσι Αγίου Γεωργίου, εξωκλήσι Αγίων Θεωδόρων και Μυροφόρων, εξωκλήσι Αγίας Παρασκευής, εξωκλήσι Παναγιάς Χρυσοσπηλιώτισσας, εξωκλήσι Αγίων Σαράντα Μαρτύρων, εξωκλήσι Τιμίου Σταυρού και εξωκλήσι Αρχιστράτηγων.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1946 αυξανόταν. Στη συνέχεια οι κάτοικοι μειώθηκαν λόγω της αστυφιλίας και της αναζήτησης εργασίας στις πόλεις. Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.





## Παραπομπές


## Πηγές
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Άγιος Δημήτριος (Μαραθάσας)

Ο **Άγιος Δημήτριος** είναι κοινότητα της επαρχίας Λεμεσού στην Κύπρο.

## Τοποθεσία
Ο Άγιος Δημήτριος βρίσκεται στη γεωγραφική περιφέρεια της Μαραθάσας. Είναι κτισμένος σε υψόμετρο 900 μέτρων. Στα νότια συνορεύει με το Φοινί, στα ανατολικά και βορειοανατολικά με τις Τρεις Ελιές και στα δυτικά και βορειοδυτικά με τον Παλαιόμυλο.

## Φυσικό περιβάλλον
Ο Άγιος Δημήτριος διασχίζεται από τον Κρυό ποταμό, παραπόταμο του Διάριζου. Είναι περιτριγυρισμένος από πυκνό δάσος. Παρόλο που το χωριό δέχεται πολύ υψηλή βροχόπτωση, η γεωργική ανάπτυξη είναι περιορισμένη λόγω της μορφολογίας του εδάφους που περιορίζει την κατάλληλη γη.

## Ονομασία
Το χωριό πήρε την ονομασία του από την εκκλησία του Αγίου Δημητρίου. Το χωριό αρχικά σχηματίστηκε στην περιοχή γύρω από την εκκλησία με τη μόνιμη εγκατάσταση κατοίκων.

## Ιστορία
Οι πρώτες αναφορές που δηλώνουν την ύπαρξη του Αγίου Δημητρίου ανάγονται στα μέσα του 15ου αιώνα. Σύμφωνα με τον χρονικογράφο Φλώριο Βουστρώνιο, ο Φράγκος βασιλιάς του νησιού Ιάκωβος Β΄, παραχώρησε μεταξύ των ετών 1460-1473 μ.Χ., αριθμό χωριών και τα εισοδήματά τους σε διάφορους ευγενείς. Ο Άγιος Δημήτριος δόθηκε στον Ονούφριο Ρεσκουένσες. Αργότερα το χωριό εγκαταλείφθηκε από τους κατοίκους του για άγνωστο λόγο. Στη συνέχεια, η περιοχή του χωριού αποτέλεσε Μετόχιο της Μονής του Αγίου Ιωάννη του Λαμπαδιστή.

Η παράδοση αναφέρει ότι στα τέλη του 18ου-19ου αιώνα μια οικογένεια από το γειτονικό χωριό Τρεις Ελιές αγόρασε την περιοχή από τη Μονή του Αγίου Ιωάννη του Λαμπαδιστή και ακολούθως δόθηκε ως προίκα στην αδελφή του Μητροπολίτη Πάφου, Χρυσάνθου, όταν αυτή παντρεύτηκε τον Κοντζαμπάση Χατζηθεόδοτο από τα Καμινάρια, γιο του αγιογράφου Μιχαήλ προσκυνητή ή Χατζημιχαήλ.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1960 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό του Αγίου Δημητρίου όπως καταγράφηκε στις απογραφές πληθυσμού που έγιναν στην Κύπρο.




## Διάφορα
Στο χωριό υπάρχει μουσείο παραδοσιακής αγγειοπλαστικής.

## Φωτογραφίες


Αρχείο:Agios Dimitrios, Cyprus Road Sign.jpg
Αρχείο:Saint Dimitrios church at Agios Dimitrios, Cyprus 03.jpg
Αρχείο:View of Agios Dimitrios, Cyprus 14.jpg



## Παραπομπές


## Βιβλιογραφία
*
*

## Εξωτερικοί σύνδεσμοι
*
*
*

Κατηγορία:Κοινότητες της Επαρχίας Λεμεσού
Κατηγορία:Χωριά της Μαραθάσας
Βικτωριανή εποχή

Η **βικτωριανή εποχή** στη βρετανική ιστορία ήταν η περίοδος βασιλείας της βασίλισσας Βικτωρίας από τις 20 Ιουνίου 1837 έως τον θάνατό της, στις 22 Ιανουαρίου 1901. Ήταν μακρά περίοδος ευημερίας και εθνικής αυτοπεποίθησης για τη Βρετανία. Ορισμένοι ιστορικοί τοποθετούν την έναρξη της περιόδου σύμφωνα με την Πράξη Μεταρρύθμισης του 1832. Της βικτωριανής εποχής προηγείται η Γεωργιανή εποχή και ακολουθείται από την Εδουαρδιανή εποχή. Το δεύτερο μισό της περιόδου συμπίπτει περίπου με την πρώιμη *[[Μπελ Επόκ]]* στην Ευρώπη και η Επίχρυση εποχή στις Ηνωμένες Πολιτείες.

## Πολιτισμός
Πολιτισμικά παρατηρείται απομάκρυνση από τον ορθολογισμό της Γεωργιανής εποχής προς την κατεύθυνση του ρομαντισμού και του θρησκευτικού μυστικισμού, των κοινωνικών αξιών και των τεχνών. Σε ό,τι αφορούσε στις διεθνείς σχέσεις η συγκεκριμένη εποχή ήταν μακρά περίοδος ειρήνης, γνωστή ως *Pax Britannica*. Η οικονομική, αποικιακή και η βιομηχανική ανάπτυξη, διαταράχτηκε από τον Κριμαϊκό Πόλεμο το 1854. Στο τέλος αυτής της περιόδου έγινε ο δεύτερος πόλεμος των Μπόερς. Σε ό,τι αφορά στην εσωτερική πολιτική, η πολιτική ατζέντα περιελάμβανε μετατοπίσεις προς την κατεύθυνση της βαθμιαίας πολιτικής μεταρρύθμισης και της διεύρυνσης του εκλογικού σώματος.

## Σημαντικές μορφές
Δύο σημαντικές μορφές σε αυτή την περίοδο της βρετανικής ιστορίας είναι οι πρωθυπουργοί Ουίλλιαμ Γκλάντστοουν και Μπέντζαμιν Ντισραέλι, οι αντιθετικές απόψεις των οποίων άλλαξαν τον ρου της ιστορίας. Ο Ντισραέλι, ευνοούμενος της βασίλισσας, ήταν συντηρητικός πολιτικός. Ο αντίπαλός του Γκλάντστοουν, φιλελεύθερος που δεν έχαιρε της εκτίμησης της Βασίλισσας, επέβλεψε το μεγαλύτερο τμήμα της νομοθέτησης της εποχής.

## Δημογραφία
Ο πληθυσμός της Αγγλίας και της Ουαλίας στη συγκεκριμένη περίοδο σχεδόν διπλασιάστηκε από 16,8 εκατομμύρια το 1851 σε 30,5 το 1901, όπως και ο πληθυσμός της Σκωτίας, από 2,8 εκατομμύρια το 1851 σε 4,4 το 1901. Αντίθετα ο πληθυσμός της Ιρλανδίας μειώθηκε γοργά, από 8,2 εκατομμύρια το 1841 σε λιγότερα από 4,5 το 1901, κυρίως εξαιτίας του Μεγάλου Λιμού. Την ίδια στιγμή, περίπου 15 εκατομμύρια μετανάστες εγκατέλειψαν το Ηνωμένο Βασίλειο για να εγκατασταθούν κυρίως στις ΗΠΑ, τον Καναδά και την Αυστραλία.

## Παραπομπές, σημειώσεις


## Εξωτερικοί σύνδεσμοι

*Το Βικτωριανό Λεξικό (αγγλικά)
*The Victorian Web (αγγλικά)
*Βικτωριανοί  (αγγλικά)
*Αξιοσημείωτοι επιστήμονες και εφευρέτες (αγγλικά)


Κατηγορία:Ιστορικές περίοδοι
Κατηγορία:Ιστορία του Ηνωμένου Βασιλείου ανά περίοδο
Κατηγορία:Ιστορία της Αγγλίας ανά περίοδο
Κατηγορία:19ος αιώνας στην Αγγλία
Κατηγορία:19ος αιώνας στο Ηνωμένο Βασίλειο
Άγιος Θωμάς (Κύπρος)

Ο **Άγιος Θωμάς** είναι κοινότητα της επαρχίας Λεμεσού στην Κύπρο. 

## Τοποθεσία
Ο Άγιος Θωμάς είναι κτισμένος σε υψόμετρο 300 μέτρων. Συνορεύει στα ανατολικά με την Αυδήμου, στο νότια και δυτικά με την Πλατανίστεια και στα βόρεια με την Ανώγυρα. Από την Αυδήμου απέχει 4 χιλιόμετρα και από την Ανώγυρα 2 χιλιόμετρα.

## Ονομασία
Η ελληνική ονομασία του χωριού είναι Άγιος Θωμάς. Μέχρι το 1958 η τουρκική ονομασία του χωριού ήταν *Aytuma*. Το 1958 οι Τουρκοκύπριοι κάτοικοι του το ονόμασαν *Mersinli*, το οποίο σημαίνει *μέρος με [[Μυρτιά|μερσινιές]]*.

Η ελληνική ονομασία του χωριού μαρτυρεί πολύ πιθανόν τη βυζαντινή προέλευση του, αφού μετά το 1570, με την κατάληψη της Κύπρου από τους Τούρκους, πολλοί χριστιανικοί οικισμοί εκτουρκίστηκαν. Οι Τουρκοκύπριοι του χωριού μαζί με τους Τουρκοκύπριους των γύρω χωριών δημιούργησαν έναν ισχυρό τουρκοκυπριακό θύλακα στην περιοχή.

## Πληθυσμός
Ο Άγιος Θωμάς ήταν τουρκοκυπριακό χωριό από την Οθωμανική περίοδο.Την περίοδο της Αγγλοκρατίας ο πληθυσμός του χωριού αυξήθηκε. Οι διενέξεις στην Κύπρο κατά την περίοδο του αγώνα της ΕΟΚΑ (1955-59) και κατά τις δικοινοτικές διαταραχές της περιόδου 1963-64 δεν οδήγησαν τους κατοίκους του χωριού σε μετεγκατάσταση. Αντίθετα, ο 1964 στο χωριό μετακινήθηκαν τουρκοκυπριακές οικογένειες που έφυγαν από τα γειτονικά χωριά Πραστιό και Γεροβάσα. 

Τον Ιούλιο του 1974, μετά την τουρκική εισβολή, οι Τουρκοκύπριοι κάτοικοίλ του μετακινήθηκαν στη Βρετανική Βάση Ακρωτηρίου, όπου παρέμειναν έως τον Ιανουάριο του 1975, όταν όλοι οι κάτοικοι του μεταφέρθηκαν στο βόρειο μέρος της Κύπρου στα πλαίσια της ανταλλαγής πληθυσμών. Οι περισσότεροι εγκαταστάθηκαν στο χωριό Κοντέα της επαρχίας Αμμοχώστου.

Μετά το 1974 στο χωριό εγκαταστάθηκε ένας μικρός αριθμός Ελληνοκυπρίων πρόσφυγων από το βόρειο μέρος της Κύπρου (κυρίως από την περιοχή της Καρπασίας).

Ο πίνακας που ακολουθεί παρουσιάζει τον πληθυσμό του Αγίου Θωμά όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:View of Agios Thomas, Cyprus 05.jpg
Αρχείο:Agios Thomas, Cyprus, Road Sign.jpg



## Παραπομπές


## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Άγιος Ιωάννης Πιτσιλιάς

Ο **Άγιος Ιωάννης** είναι χωριό της επαρχίας Λεμεσού στην Κύπρο.

## Τοποθεσία
Ο Άγιος Ιωάννης είναι κτισμένος σε μια τραχιά πλαγιά στους πρόποδες της Παπούτσας, στη γεωγραφική περιοχή της Πιτσιλιάς, σε υψόμετρο 850 μέτρα από την επιφάνεια της θάλασσας. Απέχει από την πόλη της Λεμεσού 37 χιλιόμετρα, από τη Λευκωσία 60 χιλιόμετρα και από το χωριό Αγρός 3 χιλιόμετρα. Ανατολικά συνορεύει με τον Άγιο Θεόδωρο, βόρεια με τον Αγρό, βορειοδυτικά με τον Κάτω Μύλο, δυτικά με το Πελένδρι και νότια με τη Ζωοπηγή.

## Φυσικό περιβάλλον
Μεγάλο μέρος της έκτασης του χωριού είναι κατάφυτο με ροδακινιές, μηλιές και κερασιές. Υπάρχουν ακόμη ψηλές λεύκες, σκλήδροι, πλατάνια και βαλανιδιές. Καλλιεργούνται φρουτόδεντρα, εσπεριδοειδή, πατάτες και διάφορα λαχανικά. 

## Ονομασία
Το χωριό πήρε το όνομά του από τον Άγιο Ιωάννη τον Λαμπαδιστή. Σύμφωνα με την παράδοση, ο Άγιος Ιωάννης έμεινε για κάποιο μικρό διάστημα στο χωριό. Στον χώρο διαμονής του κτίστηκε αργότερα η εκκλησία του Αγίου Ιωάννη. Έως το 1725 μ.Χ. ο Άγιος Ιωάννης θεωρείτο ο προστάτης άγιος του χωριού.

Ο Άγιος Ιωάννης είναι γνωστός και σαν *Άγιος Ιωάννης Πιτσιλιάς* επειδή βρίσκεται στη γεωγραφική περιοχή της Πιτσιλιάς και σαν *Άγιος Ιωάννης Αγρού* επειδή βρίσκεται πολύ κοντά στον Αγρό.

## Ιστορία
Το χωριό κατοικήθηκε γύρω στον 12ο αιώνα μ.Χ.. Η περίοδος ακμής του ήταν στα τέλη του 19ου αιώνα και στις αρχές του 20ού αιώνα, όταν ήταν και ένα από τα μεγαλύτερα χωριά της περιοχής. Δεν υπάρχουν περισσότερες πληροφορίες για την ιστορία του χωριού. Εικάζεται ότι ο Άγιος Ιωάννης ήταν διάδοχος ενός γειτονικού μεσαιωνικού οικισμού με την ονομασία *Αλωνάτζια*, ο οποίος εμφανίζεται σε μεσαιωνικούς χάρτες.

Σημαντικό γεγονός για το χωριό ήταν η οικοδόμηση της εκκλησίας του Αρχαγγέλου Μιχαήλ στο τέλος του 17ου αιώνα, στην οποία τοποθετήθηκε η εικόνα του αρχαγγέλου που είχε ανεβρεθεί λίγα χρόνια πριν στα ερείπια ενός παλιού παρεκκλησιού στην τοποθεσία *Αλωνάτζια* της γειτονικής κοινότητας του Κάτω Μύλου. Σύμφωνα με τον Νέαρχο Κληρίδη ο Αρχάγγελος Μιχαήλ ήταν ο πολιούχος άγιος του οικισμού *Αλωνάτζια*. Από το 1725 μ.Χ. ο Αρχάγγελος Μιχαήλ θεωρείται ο προστάτης άγιος του χωριού, τον οποίο το χωριό εορτάζει στις 6 Σεπτεμβρίου και 8 Νοεμβρίου με πανηγύρι.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1976 αυξανόταν. Στη συνέχεια ο πληθυσμός ξεκίνησε να μειώνεται. Ο πίνακας που ακολουθεί παρουσιάζει τον πληθυσμό του Αγίου Ιωάννη όπως καταγράφηκε στις απογραφές πληθυσμού που έγιναν στην Κύπρο.



## Ιεροί ναοί
Στο χωριό υπάρχουν 2 εκκλησίες και 4 εξωκλήσια.
* Η παλαιά Εκκλησία του Αρχαγγέλου Μιχαήλ: Ξεκίνησε να κτίζεται το 1709 και ολοκληρώθηκε το 1757. Βρίσκεται στο κέντρο του χωριού. Υπάγεται στο Τμήμα Αρχαιοτήτων.
* Η νέα εκκλησία του Αρχαγγέλου Μιχαήλ: Θεμελιώθηκε το 1921 και εγκαινιάστηκε το 1940. Η οικοδόμησή της έγινε λόγω της αύξησης του πληθυσμού.
* Εξωκλήσι Αγίου Ιωάννη Λαμπαδιστή.
* Εξωκλήσι Αρχαγγέλου Μιχαήλ.
* Εξωκλήσι της Παναγίας.
* Εξωκλήσι Αγίας Πολυξένης.

## Παραπομπές


## Βιβλιογραφία
*

## Εξωτερικοί σύνδεσμοι
*
*
*
*

Κατηγορία:Κοινότητες της Επαρχίας Λεμεσού
Άγιος Μάμας Λεμεσού

Ο **Άγιος Μάμας** είναι χωριό της επαρχίας Λεμεσού στην Κύπρο.

## Τοποθεσία
Ο Άγιος Μάμας είναι χτισμένος σε υψόμετρο 500 μέτρων. Βρίσκεται στη γεωγραφική περιοχή της Πιτσιλιάς. Απέχει από την πόλη της Λεμεσού 25 χιλιόμετρα. Στα βόρεια συνορεύει με το Πελένδρι, στα δυτικά με την Τριμίκλινη, στα νοτιοδυτικά με τη Λάνια, στα νότια με τον Λιμνάτη, στα νοτιοανατολικά με το Καπηλειό και στα ανατολικά με το Καλό Χωριό και τη Ζωοπηγή. 

## Φυσικό περιβάλλον
Το φυσικό περιβάλλον της περιοχής περιλαμβάνει πεύκα, λάδανους, σχίνους, μυρτιές, σκλήδρους, λεύκες, ευκαλύπτους, αμπέλια, ελιές, αμυγδαλιές, λαχανικά, φρουτόδεντρα και εσπεριδοειδή.

## Ιστορία
Σύμφωνα με την παράδοση το χωριό κτίστηκε μεταξύ 7ου και 10ου αιώνα από τους Ακρίτες που προστάτευαν το νησί από τις επιθέσεις των Αράβων. Πήρε το όνομά του από τον προστάτη άγιο των Ακριτών, τον Άγιο Μάμα.

Όταν οι Τούρκοι κατέκτησαν την Κύπρο το 1571 μ.Χ., οι κάτοικοι του Άγιου Μάμα διώχθηκαν από το χωριό και μετακινήθηκαν στον περιοχή Φοινίκι, το οποίο βρίσκεται ένα χιλιόμετρο βόρεια του χωριού. Στον Άγιο Μάμα εγκαταστάθηκαν Τούρκοι. Μετά από 145 χρόνια οι κάτοικοι του Άγιου Μάμα επέστρεψαν στο χωριό τους.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1960 αυξανόταν. Στη συνέχεια ο πληθυσμός ξεκίνησε να μειώνεται. Στην τελευταία απογραφή του 2011 καταγράφηκε μια μικρή αύξηση του πληθυσμού. Ο πίνακας που ακολουθεί παρουσιάζει τον πληθυσμό του Αγίου Μάμα όπως καταγράφηκε στις απογραφές πληθυσμού που έγιναν στην Κύπρο.




## Ιεροί ναοί
Στο χωριό υπάρχουν οι εξής ιεροί ναοί:
* Εκκλησία της Αγίας Παρασκευής
* Εκκλησία των Αγίων Αποστόλων Σίλα και Σιλουανού. 

## Φωτογραφίες



Αρχείο:Agios Mamas, Limassol, Road Sign.jpg
Αρχείο:Agios Mamas, Limassol, Welcome Road Sign.jpg
Αρχείο:Saint Andrew church at Agios Mamas, Limassol.jpg
Αρχείο:Ayios Mamas church Cyprus.JPG
Αρχείο:Aymamasvillage.jpg
Αρχείο:View of Agios Mamas, Limassol 1.jpg



## Παραπομπές


## Πηγές
*
*

## Βιβλιογραφία
*

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Αγρίδια Λεμεσού

Τα **Αγρίδια** είναι χωριό της επαρχίας Λεμεσού στην Κύπρο.

## Τοποθεσία
Τα Αγρίδια βρίσκονται στη γεωγραφική περιφέρεια της Πιτσιλιάς. Είναι κτισμένο σε υψόμετρο 1090 μέτρων από την επιφάνεια της θάλασσας. Στα νότια συνορεύουν με την Ποταμίτισσα, στα νοτιοδυτικά με τις Δύμες, στα δυτικά με την Κυπερούντα, στα βόρεια με τα Χανδριά, στα ανατολικά με τον Πολύστυπο και στα νοτιοανατολικά με τον Αγρό.

## Φυσικό περιβάλλον
Το φυσικό περιβάλλον του χωριού αποτελείται από εκτάσεις άγριας βλάστησης, μικρούς οπωρώνες και αμπελώνες. Δέντρα που ευδοκιμούν στο χωριό είναι τα κέδρα, τα κυπαρίσσια, οι πλάτανοι, οι δρύες, οι πεύκοι, οι ελιές και οι δάφνες. Ευδοκιμεί, επίσης, θαμνώδη βλάστηση, όπως λατζιές, στερατζιές, τρεμιθιές και περνιές.

Οι κυριότερες καλλιέργειες του χωριού περιλαμβάνουν οπωροφόρα δέντρα, λαχανικά, πατάτες, αμυγδαλιές, ελιές, αμπέλια και καρυδιές.

## Ονομασία
Υπάρχουν δύο εκδοχές για την ονομασία των Αγριδιών. Η πρώτη αναφέρει ότι η λέξη Αγρίδια σημαίνει κτήματα και συνδέεται με την παραχώρηση του χωριού ως κτήμα στον Ιούλιο, έναν Φράγκο ιερωμένο. Ο Λουί ντε Μας Λατρί και ο Φλώριο Βουστρώνιο, όπως διασώζει ο Καρούζης, αναφέρουν πως τα Αγρίδια το 1287 μ.Χ. ήταν ιδιοκτησία του Τζιαν ντε Βερνύ, ενώ τον 15ο αιώνα, αρχικά ανήκαν στον Σορ ντε Νάβες και αργότερα στον Μόρφο ντε Γκρενιέρ.

Η δεύτερη εκδοχή συνδέει την ονομασία του χωριού με τα πολλά άγρια γίδια (αγρινά) που υπήρχαν στην περιοχή.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1973 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό των Αγριδιών όπως καταγράφηκε στις απογραφές πληθυσμού που έγιναν στην Κύπρο.




## Ιεροί ναοί
Στο χωριό υπάρχουν δύο ιεροί ναοί:

* Η εκκλησία του Προφήτη Ηλία, που άρχισε να οικοδομείται το 1956 και ολοκληρώθηκε το 1960.
* Το ξωκλήσι του Προφήτη Ηλία, που οικοδομήθηκε το 1996. Βρίσκεται κτισμένο στην κορυφή ενός βουνού.

## Άλλα αξιοθέατα
Σε ένα λόφο κοντά στο χωριό, σε υψόμετρο 1.250 μέτρα, εγκαινιάστηκε το 2024 το Αστεροσκοπείο Τροόδους. Είναι επισκέψιμο από το κοινό πρωί και βράδυ και διαθέτει το μεγαλύτερο ηλιακό τηλεσκόπιο στην Κύπρο και κατοπτρικό τηλεσκόπιο διαμέτρου μισού μέτρου. Διοργανώνει βραδιές νυχτερινής παρατήρησης.

## Φωτογραφίες


Αρχείο:Agridia Road Sign.jpg
Αρχείο:Prophet Elijah church at Agridia 01.jpg|Το ξωκκλήσι του Προφήτη Ηλία.



## Παραπομπές


## Βιβλιογραφία
*

## Εξωτερικοί σύνδεσμοι
*
*
*

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Ακαπνού

Η **Ακαπνού** είναι χωριό της επαρχίας Λεμεσού στην Κύπρο.

## Τοποθεσία
Η Ακαπνού βρίσκεται στο ανατολικό τμήμα της επαρχίας Λεμεσού. Είναι κτισμένη σε υψόμετρο 365 μέτρων πάνω από την επιφάνεια της θάλασσας. Συνορεύει στα νότια με τη Βίκλα, στα νοτιοδυτικά με το Κλωνάρι, στα δυτικά με την Επταγώνια, στα βόρεια και ανατολικά με την Ορά και στα νοτιοανατολικά με τη Βάσα Κελλακίου.

## Φυσικό περιβάλλον
Το φυσικό περιβάλλον του χωριού ακαλλιέργητες εκτάσεις με άγρια βλάστηση και καλλιεργημένες εκτάσεις με εσπεριδοειδή, οπωροφόρα, ελιές και σιτηρά. Από το χωριό ρέει ένα ρυάκι, παραπόταμος του Βασιλοπόταμου.

Στα ανατολικά του χωριού υπάρχει δασική έκταση που περιλαμβάνει άγρια βλάστηση, αγριοελιές, ελιές, πεύκα και σχίνους.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού ήταν πάντοτε μικρός. Έφτασε στο αποκορύφωμα του το 1946 με 228 κατοίκους. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό της Ακαπνούς όπως καταγράφηκε στις απογραφές πληθυσμού που έγιναν στην Κύπρο.





## Ιεροί ναοί
Στην Ακαπνού υπάρχουν οι εξής ιεροί ναοί:
* Παναγία του Κάμπου, ξωκκλήσι το οποίο ανεγέρθηκε το 1800, καταστράφηκε το 1973 και ανακατασκευάστηκε το 1974.
* Εκκλησία Αγίου Γεωργίου, η οποία κατασκευάστηκε το 1837.
* Εκκλησία Αποστόλου Ανδρέα, η οποία κατασκευάστηκε το 1910.

## Φωτοθήκη


Αρχείο:Akapnou Road Sign.jpg
Αρχείο:Place in Akapnou (1).jpg|Τοπίο στην Ακαπνού.
Αρχείο:Saint George church at Akapnou (1).jpg|Εκκλησία Αγίου Γεωργίου.
Αρχείο:Saint George church at Akapnou (2).jpg|Εκκλησία Αγίου Γεωργίου.
Αρχείο:View of Akapnou.jpg|Πανοραμική άποψη Ακαπνού.
Αρχείο:View of Akapnou 2.jpg|Πανοραμική άποψη Ακαπνού.



## Παραπομπές


## Πηγές
* 

## Εξωτερικοί σύνδεσμοι
* 
* 
* 
* 
* 

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Ακρούντα

Η **Ακρούντα** είναι χωριό της επαρχίας Λεμεσού στην Κύπρο.

## Τοποθεσία
Η Ακρούντα βρίσκεται βορειανατολικά της Λεμεσού. Απέχει λιγότερο από 5 χιλιόμετρα από τη Γερμασόγεια. Είναι κτισμένη σε υψόμετρο 105 μέτρων πάνω από την επιφάνεια της θάλασσας. Στα νότια συνορεύει με τη Γερμασόγεια, στα δυτικά με τη Μαθικολώνη, στα βόρεια με τη Διερώνα και στα ανατολικά με τα Φοινικάρια.

## Ονομασία
Η ονομασία του χωριού προέρχεται από τη λέξη Άκρον (άκρα) και υποδηλώνει κώμη που βρίσκεται κτισμένη στην άκρη μιας κοιλάδας, όπως συμβαίνει με την Ακρούντα. Σύμφωνα με τον Νέαρχο Κληρίδη, το όνομα Ακρούντα είναι ένα από τα αρχαία ονόματα κυπριακών χωριών.

## Ιστορία
Σύμφωνα με ιστορικές αναφορές της εποχής του Μεσαίωνα (μεταξύ 1236-1247 μ.Χ.), Ενετοί ιδιοκτήτες άρπαξαν περιουσίες στην Ακρούντα. Αναφορές υπάρχουν και από την εποχή της τουρκοκρατίας, σύμφωνα με τις οποίες το χωριό αποτελούσε κοινότητα Λινοβαμβάκων, δηλαδή χριστιανών που εξισλαμίσθηκαν για να γλυτώσουν τους διωγμούς.

Αναφορές για το χωριό υπάρχουν ακόμη στα πλαίσια της οικονομικής ενίσχυση της Ελλάδας στον ελληνοτουρκικό πόλεμο του 1897 και στους βαλκανικούς πολέμους. Ακόμη, αναφορές υπάρχουν για ψήφιση υπέρ της ένωσης της Κύπρου με την Ελλάδα στα ψηφίσματα του 1921 και του 1930.

Οι ασχολίες των κατοίκων έως το 1970 ήταν κυρίως η γεωργία και η κτηνοτροφία. Το 1968 κατασκευάστηκε Η Τεχνητή Λίμνη Γερμασόγειας η οποία συνέλαβε στην άρδευση εκατοντάδων σκαλών γης, οδηγώντας στην ανάπτυξη αρδεύσιμων καλλιεργειών. Επιπλέον, δημιουργήθηκε νέο οδικό δίκτυο για την εξυπηρέτηση των νέων αρδεύσιμων τεμαχίων. Τα γεγονότα αυτά οδήγησαν σε κοινωνικοοικονομική ανάπτυξη του χωριού, αυξάνοντας τον πληθυσμό του.

Η πιο μεγάλη ανάπτυξη στο χωριό έγινε την περίοδο 2002-2012 στην προεδρία του τέως κοινοτάρχη Χριστόφορου Παπαδόπουλου.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού παρουσίαζε μια συνεχή αύξηση, με εξαίρεση δύο απογραφές. Στην τελευταία απογραφή του 2011, ο πληθυσμός της Ακρούντας ήταν ο υψηλότερος που καταγράφηκε. Ο πίνακας που ακολουθεί παρουσιάζει τον πληθυσμό της Ακρούντας όπως καταγράφηκε στις απογραφές πληθυσμού που έγιναν στην Κύπρο.




## Φωτογραφίες



Αρχείο:Akrounta Road Sign.jpg
Αρχείο:Akrounta Welcome Road Sign.jpg
Αρχείο:View of Akrounta 3.jpg
Αρχείο:View of Akrounta 4.jpg



## Παραπομπές


## Πηγές
*
*

## Βιβλιογραφία
*

## Εξωτερικοί σύνδεσμοι
*Ιστοσελίδα Πολιτιστικού Ομίλου Ακρούντας

Κατηγορία:Κοινότητες της Επαρχίας Λεμεσού
Άλασσα

Το **Άλασσα** είναι κοινότητα της επαρχίας Λεμεσού στην Κύπρο.

## Τοποθεσία
Η Άλασσα απέχει από την πόλη της Λεμεσού περίπου 12 χιλιόμετρα. Είναι κτισμένη σε υψόμετρο 440 μέτρων πάνω από την επιφάνεια της θάλασσας. Στα νότια συνορεύει με τον Ύψωνα, στα νοτιοδυτικά με το Καντού, στα δυτικά με το Σούνι-Ζανατζιά, στα βορειοδυτικά με τον Άγιο Θεράπων και τη Λόφου, στα βόρεια με το Μονάγρι και τον Δωρό, στα βορειοανατολικά με τον Λιμνάτη και στα ανατολικά με την Παραμύθα.
Στο έδαφος που ανήκει στην κοινότητα, και συγκεκριμένα στα βόρεια του οικισμού, βρίσκεται το φράγμα του Κούρη, το μεγαλύτερο φράγμα της Κύπρου.

## Ιστορία
Η περιοχή της Άλασσας κατοικήθηκε τον 17ο αιώνα π.Χ. σύμφωνα με ιστορικές αναφορές. Στη συνέχεια εγκαταλείφθηκε. Αιώνες αργότερα, περίπου το 1880 μ.Χ., δημιουργήθηκε οικισμός στο χώρο που σήμερα βρίσκεται το φράγμα του Κούρη. Το 1985 ο οικισμός μεταφέρθηκε στη σημερινή του θέση λόγω της κατασκευής του φράγματος. Ο νέος οικισμός βρίσκεται σε έναν λόφο βορειότερα του παλιού, όπου δημιουργήθηκαν σύγχρονα σπίτια. Ο παλιός οικισμός σήμερα δεν υπάρχει. Το 1989 βυθίστηκε στην τεχνητή λίμνη Κούρη. Σε περιόδους που η στάθμη του νερού της λίμνης είναι χαμηλή, διακρίνονται τα ερείπια της παλιάς εκκλησίας του Αγίου Νικολάου. 

Στην περιοχή της Άλασσας έχουν πραγματοποιηθεί αρχαιολογικές ανασκαφές το 1984 στην περιοχή *Πάνω Μαντηλάρης* κατά τις οποίες ανακαλύφθηκε μια ρωμαϊκή έπαυλη του 5ου αιώνα μ.Χ., η οποία περιείχε λουτρά και δωμάτια με ψηφιδωτά δάπεδα. Επιπλέον, στην περιοχή *Παλιοταβέρνα* ανακαλύφθηκαν κατάλοιπα επεξεργασίας χαλκού κι άλλος εργαστηριακός εξοπλισμός της τελευταίας εποχής του χαλκού (1650-1050 π.Χ.). Τα κτίρια και των δύο περιοχών άνηκαν σε μια μεγάλη πόλη που άνθησε στην περιοχή της Άλασσας στα τέλη της Ύστερης Εποχής του Χαλκού.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, μέχρι τη δεκαετία του 1930 ο πληθυσμός της κοινότητας ήταν διψήφιος αριθμός. Ακολούθως ο πληθυσμός αυξήθηκε. Ο πίνακας που ακολουθεί παρουσιάζει τον πληθυσμό της Άλασσας όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Βιβλιογραφία
*

Κατηγορία:Κοινότητες της Επαρχίας Λεμεσού
Αλέκτορα

Η **Αλέκτορα** είναι κοινότητα της επαρχίας Λεμεσού στην Κύπρο.

## Τοποθεσία
Η Αλέκτορα βρίσκεται στο δυτικό άκρο της επαρχίας Λεμεσού, στα σύνορα με την επαρχία Πάφου. Είναι κτισμένη σε υψόμετρο 365 μέτρων πάνω από την επιφάνεια της θάλασσας. Στα νότια και νοτιανατολικά συνορεύει με το Πισσούρι, στα ανατολικά με την Πλατανίστεια, στα βόρεια με την Πάνω Αρχιμανδρίτα και στα δυτικά με τα Κούκλια.

## Ονομασία
Το όνομα του χωριού προέρχεται από τη λέξη *[[αλέκτωρ]]* που σημαίνει κόκορας. Το 1958 οι Τουρκοκύπριοι κάτοικοι του υιοθέτησαν μια εναλλακτική ονομασία του χωριού, αποκαλώντας το Gökağaç, που σημαίνει *δέντρο του ουρανού*.

## Ιστορία
Ο οικισμός της Αλέκτορας δημιουργήθηκε από κατοίκους γειτονικών χωριών οι οποίοι ασχολούνταν με την παραγωγή του δημοφιλούς την εποχή της ρωμαϊκής αυτοκρατορίας κουκουναριού. Αιώνες αργότερα δημιουργήθηκαν αμπελώνες, από το σταφύλι των οποίων παραγόταν η κουμανδαρία. 

Την εποχή της Φραγκοκρατίας το χωριό γίνεται βασιλικό φέουδο. Οι κάτοικοι του χωριού είτε δολοφονούνται είτε διώχνονται σε άλλες περιοχές. Στο χωριό εγκαθίσταται πληθυσμός από τη Συρία και την Παλαιστίνη, οι οποίοι εκτοπίστηκαν από τη γη τους την εποχή των Σταυροφοριών.

Το 1571 η Κύπρος γίνεται μέρος της Οθωμανικής αυτοκρατορίας. Οι Φράγκοι και Λατίνοι κάτοικοι της Αλέκτορας που δεν δολοφονήθηκαν, αναγκάστηκαν να ασπαστούν τον Ισλαμισμό ώστε να μην πληρώνουν βαριές φορολογίες και να μην διώκονται από τους Οθωμανούς. Έτσι, με τα χρόνια η Αλέκτορα μετατρέπεται σε ένα τουρκοκυπριακό χωριό. Ελάχιστοι Ελληνοκύπριοι κατοίκησαν στο χωριό στο χωριό στα τέλη του 19ου αιώνα, οι οποίοι το εγκατέλειψαν τη δεκαετία του 1950. 

Την περίοδο των δικοινοτικών διαταραχών η Αλέκτορα αποτέλεσε κέντρο υποδοχής των Τουρκοκυπρίων των γειτονικών χωριών Γεροβάσα και Μαλιά. Κάποιοι από αυτούς παρέμειναν στην Αλέκτορα και δεν επέστρεψαν στα χωριά τους. Μετά την τουρκική εισβολή του 1974 οι Τουρκοκύπριοι κάτοικοι του χωριού μετακινήθηκαν στη Βρετανική Βάση Ακρωτηρίου. Παρέμειναν εκεί έως τον Ιανουάριο του 1975. Ακολούθησε η ανταλλαγή πληθυσμών και έτσι οι κάτοικοι της Αλέκτορας μετακινήθηκαν στις κατεχόμενες περιοχές της Κύπρου, κυρίως στο χωριό Πεντάγεια.

Στην Αλέκτορα κατοίκησαν Ελληνοκύπριοι πρόσφυγες από τις κατεχόμενες περιοχές.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού αποτελείτο στη συντριπτική πλειοψηφία του από Τουρκοκύπριους. Από την απογραφή του 1891 έως και την απογραφή του 1946 καταμετρήθηκαν και λιγοστοί Ελληνοκύπριοι, οι οποίοι δεν ξεπερνούσαν τους 25. Ο πληθυσμός του χωριού έφτασε στο αποκορύφωμά του το 1973. Το 1975 πραγματοποιήθηκε η ανταλλαγή πληθυσμού και οι Τουρκοκύπριοι κάτοικοι του μετεγκαταστάθηκαν στις κατεχόμενες περιοχές της Κύπρου. Στην Αλέκτορα κατοίκησε μικρός αριθμός Ελληνοκύπριων προσφύγων.

Ο πίνακας που ακολουθεί παρουσιάζει τον πληθυσμό της Αλέκτορας όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*

## Βιβλιογραφία
*

Κατηγορία:Κοινότητες της Επαρχίας Λεμεσού
Απεσιά

Η **Απεσιά** ή **Απαισιά** είναι κοινότητα της επαρχίας Λεμεσού στην Κύπρο.

## Τοποθεσία
Η Απεσιά βρίσκεται 13 χιλιόμετρα βορειοδυτικά της Λεμεσού. Είναι κτισμένη σε υψόμετρο 485 μέτρων πάνω από την επιφάνεια της θάλασσας. Στα νότια συνορεύει με την Παραμύθα, στα δυτικά και τα βορειοδυτικά με την Κορφή, στα βορειοανατολικά με τη Γεράσα και στα ανατολικά με την Αψιού.

## Ονομασία
Σύμφωνα με τον Νέαρχο Κληρίδη, η ονομασία του χωριού σχετίζεται με την Απεσιά της Μικράς Ασίας. Έλληνες μετανάστες από την Ιωνία (σημερινή Μικρά Ασία) μετακινήθηκαν από την Απεσιά (πόλη δίπλα από την Έφεσο) και εγκαταστάθηκαν στην περιοχή του χωριού δημιουργώντας έναν οικισμό με την ονομασία Απεσός. Μία άλλη εκδοχή αναφέρει ότι οι πρώτοι κάτοικοι της προήλθαν από την Παισός (ή Απαισός), πόλη κοντά στην αρχαία Τροία.

## Ιστορία
Αρχαιολογικά ευρήματα στην περιοχή υποδεικνύουν ότι το χωριό κατοικείτο από τη νεολιθική περίοδο (5700-2800 π.Χ.). Στην αυλή του σχολείου και της εκκλησίας του χωριού υπάρχουν επιτύμβιες κολώνες με ελληνικές επιγραφές ενώ στο χώρο υπήρχαν και αρχαίοι ρωμαϊκοί τάφοι οι οποίοι καταστράφηκαν.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από τη δεκαετία του 1980 και μετέπειτα παρουσιάζει αύξηση. Ο πίνακας που ακολουθεί παρουσιάζει τον πληθυσμό της Απεσιάς όπως καταγράφηκε στις απογραφές πληθυσμού που έγιναν στην Κύπρο.





## Ιεροί ναοί
Στο χωριό υπάρχουν δύο εκκλησίες, η εκκλησία του Αγίου Γεωργίου και η εκκλησία της Αγίας Ζώνης.

## Σημεία ενδιαφέροντος
Στο χωριό υπάρχει ένας αιωνόβιος τρέμιθος, ηλικίας πέραν των 1500 ετών. Οι κάτοικοι του χωριού τον αποκαλούν *Ο Τρέμιθος του Αϊ-Γιωρκού.* Αποτελεί έναν εκ των διακοσίων αιωνόβιων δέντρων της Κύπρου που περιλαμβάνονται στον σχετικό κατάλογο. Ανήκει στην οικογένεια Ανακαρδιίδων (Anacardiaceae). Αποτελεί ένα από τα αρχαιότερα εν ζωή δείγματα του είδους Pistacia Atlantica σε παγκόσμιο επίπεδο. Βρίσκεται δίπλα από την εκκλησία του Αγίου Γεωργίου.

## Φωτογραφίες


Αρχείο:Apesia Road Sign.jpg
Αρχείο:Agia Zoni church at Apesia 3.jpg|Η εκκλησία της Αγίας Ζώνης.
Αρχείο:Saint George church at Apesia.jpg|Η εκκλησία του Αγίου Γεωργίου.
Αρχείο:View from Apesia 1.jpg|Θέα από την Απαισιά.



## Παραπομπές


## Πηγές
*
*

## Βιβλιογραφία
*

## Εξωτερικοί συνδέσμοι
*

Κατηγορία:Κοινότητες της Επαρχίας Λεμεσού
Αρμενοχώρι (Κύπρος)

Το **Αρμενοχώρι** είναι χωριό της επαρχίας Λεμεσού στην Κύπρο.

## Τοποθεσία
Το Αρμενοχώρι βρίσκεται 10 χιλιόμετρα βορειοανατολικά της Λεμεσού. Είναι κτισμένο σε υψόμετρο 290 μέτρων πάνω από την επιφάνεια της θάλασσας. Στα νότια συνορεύει με τον Άγιο Τύχωνα, στα νοτιοδυτικά με τη Μουτταγιάκα, στα δυτικά με τα Φοινικάρια, στα βόρεια με το Πραστειό Κελλακίου και στα ανατολικά με την Παρεκκλησιά.

## Ιστορία
Αρχικοί κάτοικοι του χωριού ήταν Αρμένιοι. Την περίοδο της Φραγκοκρατίας, όταν στην Κύπρο έδρευε το Τάγμα των Ιωαννιτών, το Αρμενοχώρι περιλαμβανόταν στα χωριά της Μεγάλης Κομμανταρίας.

Την περίοδο της Τουρκοκρατίας το χωριό κατοίκησαν Τουρκοκύπριοι, χωρίς να είναι γνωστό πώς και γιατί επήλθε η αλλαγή στη σύνθεση του πληθυσμού. Μέχρι τη δεκαετία του 1940 στο χωριό κατοικούσαν και μερικοί Ελληνοκύπριοι, οι οποίοι όμως το εγκατέλειψαν πριν το 1960. 

Την περίοδο των δικοινοτικών διαταραχών (1963-64) το Αρμενοχώρι λειτούργησε σαν κέντρο υποδοχής Τουρκοκυπρίων από το κοντινό χωριό Μαθικολώνη. Μετά την τουρκική εισβολή του 1974, οι Τουρκοκύπριοι κάτοικοι του Αρμενοχωρίου μετεγκαταστάθηκαν στις κατεχόμενες περιοχές της Κύπρου, στα πλαίσια της ανταλλαγής πληθυσμού. Οι περισσότεροι εγκαταστάθηκαν στο Δίκωμο.

Στο Αρμενοχώρι εγκαταστάθηκαν Ελληνοκύπριοι πρόσφυγες από το κατεχόμενο μέρος της Κύπρου. Σήμερα το χωριό έχει αναπτυχθεί τουριστικά και έχουν οικοδομηθεί καινούριες κατοικίες.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο αποκορύφωμα του το 1973. Στη συνέχεια πραγματοποιήθηκε η τουρκική εισβολή του 1974 και η ανταλλαγή πληθυσμών. Οι Τουρκοκύπριοι κάτοικοι του το εγκατέλειψαν και στο χωριό εγκαταστάθηκαν Ελληνοκύπριοι πρόσφυγες. Οι τελευταίες απογραφές δείχνουν μια αυξητική τάση του πληθυσμού. Το χωριό έχει αναπτυχθεί τουριστικά και έχουν οικοδομηθεί καινούριες κατοικίες.

Ο πίνακας που ακολουθεί παρουσιάζει τον πληθυσμό του Αρμενοχωρίου όπως καταγράφηκε στις απογραφές πληθυσμού που έγιναν στην Κύπρο.





## Παραπομπές


## Φωτογραφίες


Αρχείο:Armenochori, Cyprus Road Sign.jpg
Αρχείο:Armenochori, Cyprus Welcome Road Sign.jpg
Αρχείο:Place in Armenochori, Cyprus.jpg
Αρχείο:Limassol view from Armenochori, Cyprus 01.jpg



## Βιβλιογραφία
*

Κατηγορία:Κοινότητες της Επαρχίας Λεμεσού
Αρακαπάς

Ο **Αρακαπάς** είναι κοινότητα της επαρχίας Λεμεσού στην Κύπρο.

## Τοποθεσία
Ο Αρακαπάς βρίσκεται στη γεωγραφική περιφέρεια της Πιτσιλιάς. Είναι κτισμένος σε υψόμετρο 650 μέτρων πάνω από την επιφάνεια της θάλασσας. Συνορεύει στα βόρεια με τη Συκόπετρα, στα ανατολικά με την Επταγώνια, στα νότια με τη Διερώνα, στα δυτικά με το Καλό Χωριό και στα βορειοδυτικά με τον Άγιο Κωνσταντίνο.

## Ονομασία
Σύμφωνα με τον Νέαρχο Κληρίδη η ονομασία του χωριού πιθανότερο να προέρχεται από τον πρώτο κάτοικο του ο οποίος ονομαζόταν Αροκόπος η Αροκοπάς. Ο Αρακαπάς ήταν ένα από τα χωριά της Μεγάλης Κουμανταρίας και σε κάποιους καταλόγους χωριών ήταν σημειωμένος με την ενετική ονομασία Rucopa.

## Φυσικό περιβάλλον
Το μεγαλύτερο μέρος της περιοχής αποτελείται από ακαλλιέργητες εκτάσεις. Οι καλλιεργήσιμες εκτάσεις αποτελούν μόνο το 25%. Σε αυτές ευδοκιμούν εσπεριδοειδή και οπωροφόρα δέντρα. Καλλιεργούνται κυρίως μανταρινιές. Υπάρχουν επίσης ελιές και χαρουπιές.

Ο Αρακαπάς περιβάλλεται από δασώδεις εκτάσεις. Το χωριό βρίσκεται δίπλα από το δάσος Κακομάλλη. Στο δάσος υπάρχουν πεύκα, τρεμιθιές, ξισταρκές, ρασιά και λατζιές. 

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1973 αυξανόταν. Στη συνέχεια ο πληθυσμός ξεκίνησε να μειώνεται. Ο πίνακας που ακολουθεί παρουσιάζει τον πληθυσμό του Αρακαπά όπως καταγράφηκε στις απογραφές πληθυσμού που έγιναν στην Κύπρο.





## Ιεροί ναοί
Στον Αρακαπά υπάρχουν δύο εκκλησίες, η παλιά και η νέα εκκλησία της Παναγίας της Ιαματικής. Η παλιά εκκλησία είναι κτίσμα του 15ου αιώνα και η νέα εκκλησία κτίσμα του 1822.

## Φωτογραφίες


Αρχείο:Arakapas Road Sign (2).jpg
Αρχείο:View of Arakapas 1.jpg
Αρχείο:Panagia Iamatiki church (new) at Arakapas (2).jpg
Αρχείο:Almond in flower at Arakapas 1.jpg
Αρχείο:River at Arakapas.jpg



## Παραπομπές


## Βιβλιογραφία
*

## Εξωτερικοί συνδέσμοι

*

Κατηγορία:Κοινότητες της Επαρχίας Λεμεσού
Κατηγορία:Χωριά της Πιτσιλιάς
Άρσος Λεμεσού

Το **Άρσος** είναι χωριό της επαρχίας Λεμεσού στην Κύπρο. Ιστορικά ανήκει στα λεγόμενα Κρασοχώρια.

## Τοποθεσία
Το Άρσος βρίσκεται στα σύνορα των επαρχιών Λεμεσού και Πάφου. Η απόσταση του χωριού από τη Λεμεσό είναι 40 χιλιόμετρα και η απόσταση του από την Πάφο είναι 45 χιλιόμετρα. Είναι κτισμένο σε υψόμετρο 790 μέτρων πάνω από την επιφάνεια της θάλασσας, στην πλαγιά του βουνού Λαόνα. Στα νότια συνορεύει με τη Μαλιά, στα νοτιοδυτικά με τη Γεροβάσα-Τρόζενα, στα δυτικά με το Πραιτώρι, στα βόρεια με τον Άγιο Νικόλαο Πάφου, στα βορειοανατολικά με το Όμοδος και στα ανατολικά με τη Βάσα Κοιλανίου.

## Ονομασία
Για την προέλευση της ονομασίας του χωριού υπάρχουν τέσσερις εκδοχές:

* η ονομασία του χωριού προήλθε από την αρχαιοελληνική λέξη *άλσος*, που σημαίνει μικρός δάσος

* η ονομασία προήλθε από το Ιερό Άλσος της θεάς Αφροδίτης το οποίο ήταν κτισμένο στο χωριό
* το Άρσος αποτελεί μία από τις 4 πόλεις που κτίστηκαν από τον Πτολεμαίο Φιλάδελφο προς τιμής της Αρσινόης.
* Από την ιταλική λέξη arso, που σημαίνει "καμμένο" 

## Γενικά στοιχεία
Το χωριό είναι ένα από τα κρασοχώρια της επαρχίας Λεμεσού και είναι γνωστό για την αμπελοκαλλιέργεια του από τα αρχαία χρόνια.

Η εκκλησία του χωριού είναι αφιερωμένη στον Απόστολο Φίλιππο, ο οποίο είναι ο πολιούχος Άγιος της κοινότητας. Κατασκευάστηκε τον 13ο αιώνα και ανοικοδομήθηκε τον 19ο αιώνα. Δίπλα από την εκκλησία υπάρχει ένας μικρός ναός της Αγίας Μαριάμνης. Έξω από το χωριό υπάρχει ένα παρεκκλήσι της Παναγίας της Καθολικής.

## Ιστορικά στοιχεία
Το Άρσος ανήκει στα Κρασοχώρια της επαρχίας Λάρνακας. Σύμφωνα με τοπικές πηγές, τον 19ο αιώνα εγκαταστάθηκαν στο χωριό ελληνικές οικογένειες από διάφορα μέρη της Μικράς Ασίας και του ελλαδικού χώρου. Στις αρχές του 20ού αιώνα, παρατηρήθηκε σημαντικό μεταναστευτικό ρεύμα προς τα αστικά κέντρα της Κύπρου και το εξωτερικό (Μεγάλη Βρετανία, Αίγυπτο, ΗΠΑ, Αυστραλία κ.α.). Παράλληλα, την ίδια χρονική περίοδο - πριν και μετά τη Μικρασιατική Καταστροφή - εγκαταστάθηκαν στο Άρσος επιπλέον οικογένειες Μικρασιατών.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, το χωριό γνώρισε μεγάλη πληθυσμιακή ανάπτυξη από τη δεκαετία του 1910 έως και τη δεκαετία του 1960. Στη συνέχεια ο πληθυσμός ξεκίνησε να μειώνεται λόγω αστυφιλίας και των δυσκολιών που είχε η διαβίωση σε ένα χωριό μακριά από τις πόλεις. Ο πίνακας που ακολουθεί παρουσιάζει τον πληθυσμό του Άρσους όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*
*

## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Ασγάτα

Η **Ασγάτα** είναι χωριό της επαρχίας Λεμεσού στην Κύπρο.

## Τοποθεσία
Η Ασγάτα απέχει 26 χιλιόμετρα από την πόλη της Λεμεσού. Βρίσκεται στα σύνορα των επαρχιών Λεμεσού και Λάρνακας, όντας το ανατολικότερο χωριό της επαρχίας Λεμεσού. Είναι κτισμένη σε υψόμετρο 150 μέτρων πάνω από την επιφάνεια της θάλασσας. Στα νότια συνορεύει με το Πεντάκωμο, στα νοτιοδυτικά με το Μοναγρούλλι, στα δυτικά και βόρεια με τη Βάσα Κελλακίου, στα βορειοανατολικά με την Ορά και στα ανατολικά με την Καλαβασό,

## Ονομασία
Υπάρχουν δύο εκδοχές για την προέλευση της ονομασίας του χωριού.

* Η λατινογενής, μεσαιωνική κατάληξη *-ατα* δηλώνει ιδιοκτησία. Πιθανόν η αρχική ονομασία να ήταν *Ασκάτα*, δηλαδή *τα κτήματα του Ασκά*.
* Η ονομασία προέρχεται από τις δωρικές λέξεις *Ας* και Γάτας. Το *ας* σημαίνει *μέχρι* και το *γάτας* σημαίνει *γεωργός*. Πιθανόν η αρχαία Ασγάτα να κατοικείτο από γεωργούς, *μέχρι* τους οποίους πήγαιναν οι έμποροι για να αγοράσουν τα γεωργικά προϊόντα τους.

## Μεταλλεία
Σε έδαφος που διοικητικά ανήκει στην Ασγάτα υπήρξαν κατά διαστήματα από την αρχαιότητα έως το 1978 μεταλλεία. Αρχαιολογικές ανασκαφές και ευρήματα φανέρωσαν πως υπήρξε μεταλλείο στην περιοχή από την αρχαιότητα. Μάλιστα, η επεξεργασία του μετάλλου γινόταν στον ίδιο χώρο. Μετά τη ρωμαϊκή εποχή η εκμετάλλευση των μεταλλείων σταμάτησε για να ξεκινήσει και πάλι στις αρχές του 20ου αιώνα. Αγγλική εταιρεία, αφού ερεύνησε την περιοχή, αποφάσισε να τα επαναλειτουργήσει το 1928. Μέσα της δεκαετίας του 1930 πούλησε τα δικαιώματα της σε μια άλλη εταιρεία. Η επαναλειτουργία του μεταλλείου οδήγησε σε αύξηση του πληθυσμού της περιοχής και σε ανάπτυξη της κοινότητας.

Το 1978 σταμάτησε η λειτουργία του μεταλλείου λόγω ασύμφορης εκμετάλλευσης του.

## Ιεροί ναοί
Στο χωριό υπάρχουν 3 εκκλησίες. 

* Εκκλησία των Δώδεκα Αποστόλων
* Εκκλησία Πέτρου και Παύλου
* Εκκλησία Αγίας Μαρίνας

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Μεγάλη αύξηση γνώρισε την εποχή λειτουργίας του μεταλλείου, φτάνοντας στο υψηλότερο σημείο του. Στις τελευταίες απογραφές παρουσιάζει αύξηση. Ο πίνακας που ακολουθεί παρουσιάζει τον πληθυσμό της Ασγάτας όπως καταγράφηκε στις απογραφές πληθυσμού που έγιναν στην Κύπρο.




## Φωτογραφίες


Αρχείο:Asgata Road Sign.jpg
Αρχείο:Asgata Welcome Road Sign.jpg
Αρχείο:A monument in Asgata (3).jpg
Αρχείο:A monument in Asgata (1).jpg|Μεταφορικά μέσα του μεταλλείου.
Αρχείο:A monument in Asgata (4).jpg|Μεταφορικά μέσα του μεταλλείου.
Αρχείο:Apostles Paul and Peter church at Asgata.jpg|Η εκκλησία των Αποστόλων Πέτρου και Παύλου.
Αρχείο:Asgata Primary School.jpg|Το δημοτικό σχολείο.



## Παραπομπές


## Βιβλιογραφία
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λεμεσού